Сағынтаев мүмкіндігі шектеулі балалардың білім алуын қадағалады
DATE: 14:21, 21 Қаңтар 2021 | GMT +5
TITLE: Сағынтаев мүмкіндігі шектеулі балалардың білім алуын қадағалады
URL: https://kaz.inform.kz/news/sagyntaev-mumkindigi-shekteuli-balalardyn-bilim-aluyn-kadagalady_a3743671/
META: DATE: 14:21, 21 Қаңтар 2021 | GMT +5
TOTAL WORDS: 138
AUTHOR(S):
TEXT: Алматы әкімі Бақытжан Сағынтаев жұмыс сапары барысында №7 арнайы түзету мектепинтернатында болды. Қала әкімі Б. Сағынтаев Іnstagram парақшасында жаңа тоқсанның басталуына орай мектептерде кезекші топтардың саны артқанын атап өтті. Мұндағы ең осалы – мүмкіндігі шектеулі балалар. «№7 арнайы түзету мектепинтернатында болып, оқу процесінің ұйымдастырылуымен, қолға алынған санитарлық-эпидемиологиялық қауіпсіздік шараларымен таныстым», - деп жазды Б. Сағынтаев. Мектепте 216 бала білім алады. Одан басқа 200 балаға үй жағдайында сабақ беріледі. Әлеуметтік-психологиялық оңалту мен бейімдеу, шығармашылық әлеуетті дамыту мен еңбекке баулу үшін барлық жағдай жасалған. Тігін немесе ағаш ұстасы ісінің қыр-сырын меңгере отырып, жасөспірімдер 9-сыныптан кейін колледжге түсіп, мамандық алады. Сондай-ақ мұнда емдік дене шынықтыру, музыка мен би бойынша сабақтар өтеді. «Ерекше қажеттіліктері бар балаларға қолдау көрсетіп, олардың жан-жақты дамуына барынша жағдай жасайтын боламыз. Ата-аналарының шыдамдылық танытқаны маңызды. Өйткені, ерекше балаларды әлеуметтендіру процесі оңай емес», - деп атап өтті Алматы әкімі
